Video: Zoid en Leon Schuster sing “Boetebessie Briek Dans”Karen Zoid saam met soos Leon Schuster en Nik Rabinowitz (Foto: Facebook) Die tweede episode van die jongste Republiek van Zoid Afrika-reeks het Dinsdagaand vir gróót pret gesorg met gaste soos Leon Schuster en Nik Rabinowitz. Schuster se liedjie “Boetebessie Briek Dans”, wat aan die einde van die episode op iTunes beskikbaar gestel is, volg amper weer in die spore van al dié reeks se vorige nommer-1 treffers. Die liedjie kom oorspronklik uit een van sy flieks, You must be joking. Die tweede en derde seisoen se albums het nou, met die beeldsending van die jongste reeks, opnuut aandag van musiekliefhebbers getrek en is die afgelope tyd weer van die gewildste albums op iTunes. “Boetebessie Briek Dans” kan op iTunes gekoop word. In volgende week se episode op 25 Oktober gesels Karen met die befaamde joernalis Ruda Landman en die Afrikaanse sangeres Riana Nel. Die Republiek van Zoid Afrika word Dinsdae om 20:30 op kykNET, DStv-kanaal 144, uitgesaai.